AVKF

Záróvizsgák (BA és MA)
2023-06-26 - 2023-06-30

Évzáró Te Deum
2023-07-07 10:00 (Europe/Budapest) | Apor Vilmos Katolikus Főiskola, Schuszter Konstantin tér 1-5., Vác, 2600
Helyszín: Szent II. János Pál terem

Vizsgaidőszak vége
2023-07-08

Diplomaátadó ünnepség (Vác)
2023-07-14 | Apor Vilmos Katolikus Főiskola, Schuszter Konstantin tér 1-5., Vác, 2600
Ünnepélyes oklevélátadás a graduális képzésen diplomát szerzőknek.

Diplomaátadó ünnepség (Budapest)
2023-07-17 | AVKF Budapesti Campus, Török Flóris utca 227-229., Budapest, 1201
Ünnepélyes oklevélátadás a posztgraduális képzésen diplomát szerzőknek.

Szorgalmi időszak kezdete (levelező tagozat)
2023-09-02

Szorgalmi időszak kezdete (nappali tagozat)
2023-09-04

Tanévnyitó
2023-09-04 10:00 - 11:00 | Apor Vilmos Katolikus Főiskola, Schuszter Konstantin tér 1-5., Vác, 2600
Veni Sancte szentmisével egybekötött tanévnyitó ünnepség.

RRF projektindító rendezvény
2023-09-15 10:00 | Apor Vilmos Katolikus Főiskola, Schuszter Konstantin tér 1-5., Vác, 2600
Helyszín:
Központi épület I. emelet
Szent II. János Pál terem

Ars Sacra kiállításmegnyitó
2023-09-18 16:00 | Apor Vilmos Katolikus Főiskola Szent Miklós téri épülete, Szent Miklós tér 14., Vác, 2600, Magyarország
Fénytengelyre építve
Csete György építész, a Nemzet Művésze (1937-2016) és Csete Ildikó Magyar Örökség díjas textilművész (1940-2018) művészeti hagyatékának tárgyai és dokumentumai.
A megnyitó 2023. szeptember 18-án (hétfőn) 16:00 órakor az Apor Vilmos Katolikus Főiskola Szent Miklós téri épületének aulájában lesz (2600 Vác, Szent Miklós tér 14.). A kiállítást megnyitja dr. Gloviczki Zoltán rektor. A kiállítást bemutatja Csete Örs, fotográfus, szülei hagyatékának gondozója.
Csete György építész, a Nemzet Művésze (1937-2016) és Csete Ildikó Magyar Örökség díjas textilművész (1940-2018) munkásságában meghatározó szervező elem a fény, a transzcendens jelenléte. Művészeti hagyatékuk tárgyai és dokumentumai ezt támasztják alá.
A kiállítás 2023. október 20-ig tekinthető meg.

Apor-nap
2023-09-19 09:00 - 16:00 | Szent József Kollégium, Honvéd utca 13, Vác, 2600, Magyarország

Kutatók éjszakája
2023-09-29 20:00 | Apor Vilmos Katolikus Főiskola, Schuszter Konstantin tér 1-5., Vác, 2600

TDK-toborzó
2023-10-03 15:00 | Apor Vilmos Katolikus Főiskola, Schuszter Konstantin tér 1-5., Vác, 2600

VIII. Kisgyermeknevelési Konferencia (Brunszvik Teréz Szakmai Napok) - Kultúrák kapcsolódásai
2023-10-09 - 2023-10-10
Az interkulturális nevelés lehetőségei kisgyermekkorban
2023. október 9. MARTONVÁSÁR
2023. október 10. VÁC

Az emberiség mindig is kultúrák mátrixában élt, mégis mintha napjainkban egyre fontosabb volna a különböző kultúrák megismerése, együttműködése. Amikor a kultúrák közti párbeszédről beszélünk, akkor gondolhatunk a nemzetiségi oktatásra, a kétnyelvű kisgyermekkori nevelésre, a határon túli magyarok helyzetére, az inkluzív nevelésre, a roma integrációra, vagy akár a magyar mint idegennyelv tanítására is.
Michael Byram angol nyelvpedagógus, az interkulturális oktatás, nevelés szakembere négy szempontot fogalmaz meg, melyek megalapozhatják az interkulturális kompetenciákat: a kultúrákról való tudás, a megfelelő hozzáállás, a képességfejlesztés, valamint a tudatosság. A kiindulópont a saját kultúránk alapos megismerése, amely lehetővé teszi azt, hogy kapcsolódni tudjunk más kultúrákhoz, illetve, hogy felismerjük a különbözőségeinkben rejlő gazdagságot.
Hagyományos Kisgyermeknevelési Konferenciánkon idén az interkulturalitás különböző aspektusait szeretnénk körbejárni a szó legtágabb értelmében a kisgyermekkori oktatás, nevelés kontextusában. Jeles hazai és külföldi előadóink biztos szakmai háttéren alapuló jó gyakorlatokat mutatnak be bölcsődei, óvodai kisiskolai környezetben, nemzetközi együttműködések keretei közt. A kultúrák találkozásának egy sajátos művészi megjelenítése, Exupéry Kis Hercege sajátos feldolgozásban jelenik meg a programban. A második konferencia-nap váci szekciófoglalkozásai interaktív formában dolgozzák fel az interkulturális pedagógiai kérdések módszertanát és elvi kérdéseit.

RÉSZLETES PROGRAM
Előzetes regisztráció a konferenciára IDE KATTINTVA lehetséges.
A konferencián való részvétel pedagógusoknak továbbképzésként is beszámítható.
Kérjük, a regisztráció során jelezze, ha élne ezzel a lehetőséggel, és szeretne igazolást kérni részvételéről.

II. Organikus Pedagógia Konferencia
2023-10-14 09:00 - 17:00 | AVKF Budapesti Campus, Török Flóris utca 227-229., Budapest, 1201
RÉSZLETES PROGRAM

9:00
Megérkezés, regisztráció

9:30
Uzsalyné Dr. Pécsi Rita: „Röpülj, hajóm, Nincs víz.” (Fodor Ákos)
neveléskutató, az Organikus Pedagógia Egyesület alapítója
A nevelés tétje – Czopf Áron, történész-politológussal Horváth Szilárd, MTVA műsorvezető beszélget
Dr. M. Doria Schlickmann: A Kentenich-pedagógia sarokpontjai – válasz jelenünk kihívásaira
schönstatti szerzetesnővér, Kentenich atya életének kutatója
SZÜNET
Dr. Papp Miklós: Az új só hivatása
a Sapientia Főiskola Morálteológiai Tanszékének, Családteológiai és Etikai Intézetének vezetője
Dr. Gloviczki Zoltán: M.I. a baj?
az Apor Vilmos Katolikus Főiskola rektora, az Organikus Pedagógia Egyesület alelnöke

12:50
EBÉDSZÜNET
szendvicsebéd, egyéni beszélgetések, könyvvásárlási lehetőség

13:50
Dr. Deme Tamás: Viszonypedagógia – Karácsony Sándor nevelési rendszere
tanár, egyetemi docens, művelődéskutató
Dr. Csáki Tibor atya: „Szélfutta levél a világ / De hol az ág? de KI az ág?” (Zelk Zoltán)
az Organikus Pedagógia Egyesület spirituális alelnöke
SZÜNET
Kerekasztal-beszélgetés szemléletváltó nevelési oázisokkal
Zárás: Veron és András kiskoncertje

A szervezést megkönnyíted, ha mielőbb regisztrálsz ITT.
Köszönjük!

Atipikus Fejlődés Módszertani Központ szakmai műhelysorozat I. - 3D nyomtatás „bölcsészeknek”
2023-10-17 15:00 - 17:00 | Apor Vilmos Katolikus Főiskola Szent Miklós téri épülete, Szent Miklós tér 14., Vác, 2600, Magyarország
Az Atipikus Fejlődés Módszertani Központ első szakmai műhelye a 2023/24-es tanévben oktatók, hallgatók és minden érdeklődő számára.

A 3D nyomtatás hallatán a „nem informatikusok” egy része úgy gondolja, hogy ez valami bonyolult, elérhetetlen dolog, amit ő úgysem fog tudni megtanulni. Ezt a hiedelmet szeretnénk cáfolni, annál is inkább, mert a 21. század oktatására nézve nagy lehetőségeket tartogat ez a technológia.
A műhelyen a résztvevők megismerkedhetnek a 3D modellezéssel és a 3D nyomtató működésével a gyakorlatban, egy-két kisebb tárgyat el is készítünk.
A részvétel ingyenes, de előzetes regisztrációhoz kötött.
Maximum 20 főt tudunk fogadni, érkezési sorrendben rögzítjük a regisztrációkat.
Regisztráció ITT.

Helyszín:
Apor Vilmos Katolikus Főiskola
Szent Miklós téri épület
Boldog Sára terem
Műhelyvezető: Prof. Dr. Gyarmathy Éva

Minden érdeklődőt szeretettel várunk!

Ima-katekézis beszélgetéssorozat I.
2023-10-18 14:00 - 15:30 | Apor Vilmos Katolikus Főiskola, Schuszter Konstantin tér 1-5., Vác, 2600
A Váci Egyházmegye ezer éves fennállásának évfordulójára készülve Marton Zsolt püspök atya három éves jubileumi felkészülést hirdetett meg a lelki megújulásra egy ima-katekézis beszélgetéssorozat keretében.
Az Apor Vilmos Katolikus Főiskolán az első beszélgetésre 2023. október 18-án 14:00-15:30 óra között kerül sor a Boldog Meszlényi Zoltán teremben Balázs András főiskolai lelkész és Kondorosi Noémi katekéta-hallgató vezetésével.
Az első év témája a megtérés, a személyes hit és az istenkapcsolat. Péter második leveléből kiindulva beszélgetünk a következő témákról: mennyire szólnak nekünk, ma élő embereknek a Péter-levél sorai? Mit jelentenek a személyes hitünk, a mindennapi életünk számára? Hogyan találjunk rá a hitünkre vagy hogyan adhatunk neki friss lendületet? Mit ígért Jézus?
A beszélgetésre sok szeretettel várunk mindenkit!

Katolikus középiskolák XV. országos helyesírási versenye
2023-10-19 10:30 | Apor Vilmos Katolikus Főiskola, Schuszter Konstantin tér 1-5., Vác, 2600
Az Apor Vilmos Katolikus Főiskola 2023. október 19-én 10:30 óra kezdettel rendezi meg a
Katolikus középiskolák XV. országos helyesírási versenyét.

A verseny célja: anyanyelvi kultúránk ápolása, az igényes írásbeli magyar nyelvhasználat szükségességének megerősítése.
A verseny résztvevői: a magyarországi katolikus középiskolák tanulói.
A jelentkezés módja: a főiskola által elküldött jelentkezési lapon. Intézményenként 2-2 (9−12. osztályos) tanuló nevezhető.
Jelentkezési határidő: 2023. október 10.

A verseny ismeretanyaga: A magyar helyesírás szabályai 12. kiadásában foglalt ismeretanyag, illetve az egyházi írásos nyelvhasználat.
A felkészüléshez ajánlott szakirodalom:
A magyar helyesírás szabályai 12. kiadás Akadémiai Kiadó, Budapest, 2016
Helyesírás. Osiris Kiadó, Budapest, 2006
Útmutató az egyházi kifejezések helyesírásához. Szent István Társulat, Budapest, 2006
Katolikus hetilapok írásai
Gasparics Gyula: Helyesírási nefelejcs. AVKF Vác, 2006

A verseny három fordulóból áll:
1. j-ly-os feladatlap kitöltése;
2. helyesírási feladatlap megoldása;
3. tollbamondás írása.
Az egyes fordulók időtartama:
1. j-ly-os feladatlap kitöltése: 10 perc;
2. helyesírási feladatlap megoldása: 35 perc;
3. a tollbamondás írása: 20−25 perc.
Az egyes fordulók között 10 perces szünetek vannak.

Értékelés:
1. Az értékelés során a három forduló hibaszámai összeadódnak.
2. A versenyzők rangsorolása, a helyezések kialakítása a növekvő hibaszám figyelembevételével történik.
Díjazás:
1. A díjazás során az 1−6. helyezett nevét, illetve küldő intézményét ismertetjük.
2. Az 1−6. helyezett dicsérő oklevélben részesül.
3. Az 1−3. helyezettet a főiskola ajándékkönyvekkel jutalmazza.
4. Az 1. helyezett veheti át a főiskola vándorserlegét.
5. A díjakat, a dicsérő okleveleket, az emléklapokat, valamint a vándorserleget az intézmény rektora (rektorhelyettese) és a versenybizottság elnöke (tagja) adja át.

RÉSZLETES PROGRAM
10:30–10:45
Megérkezés a főiskolára, fogadás
10:45–11:00
Köszöntő, a verseny megnyitása
Helyszín: Szent II. János Pál Terem
11:00‒12:20
A versenyfeladatok megoldása
Helyszín: Szent II. János Pál Terem
Szakmai előadás a kísérőtanárok részére
Helyszín: Könyvtár
12:30–13:30
Ebéd
13:30–14:30
Kulturális program
Helyszín: Szent II. János Pál Terem
14:30–15:00
Eredményhirdetés
Helyszín: Szent II. János Pál Terem
15:00–
Hazautazás

Felmerülő kérdések esetén a gasparics.gyula@avkf.hu e-mailcímen érdeklődhet.

Október 23-i megemlékezés
2023-10-20 10:00 | Apor Vilmos Katolikus Főiskola, Schuszter Konstantin tér 1-5., Vác, 2600

Lépésről lépésre - Alternatív Pedagógiai Konferencia
2023-10-27 08:30 - 16:40 | AVKF Budapesti Campus, Török Flóris utca 227-229., Budapest, 1201
MINŐSÉGI OKTATÁST MINDEN GYEREKNEK!
LÉPÉSRŐL LÉPÉSRE KONFERENCIA
A Lépésről lépésre program (LL) a 90-es évek derekán került Magyarországra. Célja a gyermekközpontú, korszerű pedagógiai eszköztár megismertetése és terjesztése. Az LL a reformpedagógiák szemléletére és a 20. századi nemzetközi pedagógiai kutatásokra és gyakorlatokra alapozott nyitott, rugalmas rendszer, amelynek koncepciójára építkezve a pedagógusok szabadon használhatják egyes elemeit és/vagy építhetik fel rá teljes saját gyakorlatukat. Szemlélete és módszerei bármely iskolatípusban alkalmazhatóak. Legfőbb értéke, hogy segíti a pedagógusokat a különböző hátterű gyermekek együttnevelésében úgy, hogy a sokszínűség és az egyediség a tanulást, a világ jobb megismerését és az együttműködést együttesen fejleszti.

PROGRAM:
8:30-9:15
Regisztráció, feliratkozás a műhelyfoglalkozásokra
9:15-9:30
Megnyitó
Dr. Gloviczki Zoltán
9:30-9:40
Bevezető
Dr. Czike Bernadett
9:40-10:10
A Lépésről lépésre program bemutatása
Zágon Bertalanné
10:10-10:40
Szakmai életem a Lépésről lépésre programmal
Baranyi Mária
10:40-11:00
SZÜNET
11:00-11:30
A LL program után egy alternatív iskolában
Komaság Margó, Görög Kátya
11:30-11:50
A LL program a résztvevők szemével – videók (szülők, gyerekek, pedagógusok)
11:50-12:30
EBÉDSZÜNET
12:30-13:30
Műhelyfoglalkozások I.
13:45-14:45
Műhelyfoglalkozások II.
15:00-16:00
Műhelyfoglalkozások III.
Hatféle műhelyfoglalkozás lesz ugyanabban az időben, és ezek ismétlődnek:
A) Érdekel? Szívesen csinálom. Projektek a Lépésről lépésre programban
Ami érdekel bennünket, azzal szeretünk foglalkozni. A projektekkel pontosan ez valósul meg a mindennapokban. Lehetőséget teremtenek igazi kutatómunkára, gyűjtésre, barkácsolásra, művészeti tevékenységre az érdekes témákban való sokoldalú elmélyülésre. Igazi motiváló erőt, örömet jelent különböző feladatok megoldása.
Jól érzik magukat. Ha a diák jól érzi magát, akkor a tanító is. Nem is kell ennél több!
Többet szeretnél megtudni arról, hogy milyen tevékenységekben érzed magad a legjobban? Kitölthetsz többszörös intelligenciákról szóló tesztet, amelyből megismered erősségeidet és azt, hogy minden gyereknek vannak magas minőségű tevékenységeik. Kreatív feladatok várnak rád.
A végén az is kiderül számodra, mindez hogyan kapcsolódik a projektszerű tanulásszervezéséhez.
Vezeti: Jékiné Szabó Rita, a Pécsi Meszesi Általános Iskola tanítója
B) Rituálék a Lépésről lépésre programban
Miért fontosak kisiskolás korban a rituálék? A gyerekek számára az idő múlása meghatározhatatlan, a kiszámíthatatlanság néha félelmetes is.
A dolgok ismétlődése emészthetővé, érthetővé, biztonságossá teszi a mindennapokat, a rituálék, a visszatérő tevékenységek olyan biztos pontok, amelyekbe kapaszkodni tudnak. A Lépésről lépésre programban néhány alapvető szokás keretezi a mindennapokat, hetet s a tevékenységeket.
A műhelymunkán személyes élményt szerezhetsz, milyen rituálé: a reggeli kihívás, a beszélgetőkör, a reggeli üzenet, egymás köszöntése, osztályhírek, napszámlálás, időjárásjelentés. Megismerhetsz néhány kapcsolatteremtő, illetve tanulási motivációt ébresztő játékot is.
Vezeti: Lovász Edit, a Kiskőrösi EGYMI fejlesztő pedagógusa
C) Wanda pedagógiai problémamegoldás és esetmegbeszélés
A Wanda módszert egy holland kisgyermekkori fejlesztéssel foglalkozó innovációs központ fejlesztette ki. A Lépésről lépésre program nemzetközi szervezete az ISSA (International Step by Step Association) támogatásával áll a programunk rendelkezésére.
A Wanda holland mozaikszó, elfogadás, elemzés, cselekvés szavakból. Speciális problémamegoldó-esetmegbeszélő módszerrel ismerkedhetnek meg, amely pedagógusoknak, esetleg a szülőknek is segít saját és tanítványaikkal kapcsolatos problémahelyzetek megoldásában. Felszabadult együtt gondolkodás, felemelő erő és jelentős személyes fejlődés, előrelépés jellemzi.
A módszer alkalmazása hozzájárul a minőségi oktatás és nevelés fejlesztéséhez, megkönnyíti a szülőkkel való kommunikációt és növeli a pedagógiai munka hatékonyságát.
Vezeti: Komaság Margit, a Rogers Iskola tanítója, Görög Kátya, a Gyermekek Háza tanítója közreműködésével
D) Tanulás és tanulóbarát tanulási környezet a Lépésről lépésre programban
Az ideális tanulási környezet ösztönzi, terelgeti a gyermekeket a tanulásra, ahol a tanulás élmény, nem csupán kényszerű kötelesség, mert kihívásokat kínál, amelyeknek a megoldásához a tanulás vezet. Lehetőséget nyújt a felfedezésre, sokszínű tevékenységek kipróbálására, kísérletezésre, gyakorlásra, ellenőrzésre, értékelésre, önértékelésre, közös tanulásra, együttműködésre, társas interakciókra.
A közös munka során megismerkedhetsz azzal, hogy a fentiek értelmében LL hogyan szervezi a teret, hogyan alakítja az aktuális tanulási helyzeteknek megfelelően, hogyan helyezi el a különböző tevékenységhez szükséges eszközöket. Mitől érzi magát jól a pedagógus és a gyerek a tanteremben?
Átélheted a különböző terek hatását, és közösen keresünk válaszokat a megvalósítás lehetőségeire.
Vezeti: Zágon Mari, a Lépésről lépésre program volt szakmai vezetője
E) Szülőkkel való kapcsolat a Lépésről lépésre programban
A pedagógusok és a családok együttműködése rendkívüli fontosságú eleme a programnak. Az otthon és a család, mint elsődleges tanulási környezet hidat képez az iskola és család között, illetve elősegíti a kétirányú kommunikációt.
Figyelembe veszi a családok különböző összetételét, hátterét, életstílusát és jellemzőit. A pedagógusok értékelik azokat a különböző módokat, melyekkel a családok hozzájárulnak a gyermekek tanulásához, és az iskolai élethez, hiszen a gyermekek oktatása és jövője közös érdek és felelősség.
A program ajánl tevékenységeket, melyeket a pedagógusok sok saját gyakorlattal egészítettek ki évtizedek alatt. Ebben a műhelymunkában olyan gyakorlatokkal, tevékenységekkel ismerkedhetsz meg, melyeket máris beépíthetsz a gyakorlatodba.
Vezeti: Karsainé Baktai Julianna, tanító
F) Értékelés a programban
A minőségi pedagógia nagy hangsúlyt helyez az értékelésre, segítve a sikeres tanulást. A Lépésről lépésre program a tanulási folyamatban formatív értékelési eszközöket alkalmaz, amelyek rámutatnak a tanulás és fejlődés folyamatára és eredményeire, hogy hol van szükség fejlődésre, és melyek a következő lépések. Fontos eleme az ön és társértékelés.
A pedagógus és a szülők megosztják egymással információikat, segítve ezzel a gyermek fejlődést. A program ún. portfólió értékelési módszert is alkalmaz.
Ha részt veszel a műhelymunkában, gyakorlati feladatok és szituációs játékok segítségével megismerkedhetsz a fenti alapelvekre épülő három oldalú (pedagógus-diák-szülő) értékeléssel. Mindenki egy sokoldalúan összeállított diák portfólióval távozhat a tarsolyában.
Vezeti: Tóthné Göndöcs Zsuzsa, a Pécsi Meszesi Általános Iskola tanítója, igazgatóhelyettese
16:15-16:40
Záró beszélgetés (kérdések és válaszok)

A konferencia alatt könyvvásárlási lehetőség is várja vendégeinket.
Programunk ingyenes, de regisztrációhoz kötött. A regisztrációs felület ITT érhető el.

Szeretettel várunk mindenkit!

Őszi szünet
2023-10-30 - 2023-11-05

Diplomamunka-témaválasztási lap leadási határideje
2023-10-31 12:00

V. Interdiszciplináris Vallástudományi Hallgatói Konferencia
2023-11-10 - 2023-11-11 | Apor Vilmos Katolikus Főiskola, Schuszter Konstantin tér 1-5., Vác, 2600
Felhívás és részletes tájékoztató a konferenciáról
Program- és absztraktfüzet
Felmerülő kérdések esetén a dosz.filozofia@gmail.com e-mailcímen érdeklődhet.

Erasmus Pont
2023-11-15 14:15 - 15:00 | Apor Vilmos Katolikus Főiskola, Schuszter Konstantin tér 1-5., Vác, 2600

Nyílt nap
2023-11-17 10:00 - 12:00 | Apor Vilmos Katolikus Főiskola, Schuszter Konstantin tér 1-5., Vác, 2600
Bővebb információ Facebook eseményünk felületén olvasható.
Szeretettel várunk mindenkit!

Szocped Café
2023-11-18 10:45 - 12:15 | Apor Vilmos Katolikus Főiskola, Schuszter Konstantin tér 1-5., Vác, 2600

II. Anna–Joachim-konferencia
2023-11-23 08:30 - 2023-11-24 17:00 | AVKF Budapesti Campus, Török Flóris utca 227-229., Budapest, 1201
Az Apor Vilmos Katolikus Főiskola Anna–Joachim-programja 2023. november 23-24. között rendezi meg
Utak a gyermekvállaláshoz – a pszichológia és a lelkigondozás lehetőségei és eszközei
c. tudományos konferenciáját.

Az Apor Vilmos Katolikus Főiskola négy éve indította útjára az Anna–Joachim-programot, egy különleges tréningsorozatot, ahol a gyermekáldásra váró/vágyó párok megélhetik a sorsközösségből, a problémák megosztásából és együttes feldolgozásából fakadó erőt, valamint intenzív pszichológiai és mentálhigiénés támogatást kaphatnak a főiskola keresztény szellemiségével és értékrendjével harmonizáló terápiás jellegű módszerek alkalmazásával.
A program során gyűjtött tapasztalatok felhasználásával és a szakmai eszmecsere igényével jött létre tavalyi konferenciánk, amely izgalmas előadásokban, tartalmas workshopokban és a hallgatóságot új ötletekkel gazdagító módszerbemutatókban bővelkedett. A reproduktív zavarok, és azon belül a nehezített fogantatás azonban olyan téma, amelynek terén mindig vannak új szempontok, ismeretek és módszerek, amelyekkel érdemes megismerkedni a területen dolgozó szakembereknek. Mindig van mit tanulnunk egymástól, és fontos folyamatosan megosztani a tapasztalatainkat, hogy mind hatékonyabban tudjuk segíteni a hozzánk forduló gyermekáldásra vágyó személyeket és párokat.

Szeretettel várunk minden érdeklődőt, aki a meddőség és annak különböző megsegítési lehetőségei iránt nyitottságot érez magában, és szívesen részt venne tudományos konferenciánkon!

RÉSZLETES PROGRAM

A konferencián való részvétel ingyenes, de előzetes regisztrációhoz kötött.
Regisztráció ITT.

Budapesti campus öt éves évforduló
2023-11-30 11:00 | AVKF Budapesti Campus, Török Flóris utca 227-229., Budapest, 1201

Diplomamunka-leadás és záróvizsga-jelentkezés határideje
2023-12-02

RRF projektzáró rendezvény
2023-12-04 14:00 | Apor Vilmos Katolikus Főiskola, Schuszter Konstantin tér 1-5., Vác, 2600
